PREMIS XIII CERTAMEN DE PROJECTES EDUCATIUS D'ENGINYERIA QUÍMICA - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/20470)
  + [Valencià](/va/acuerdo/20562)






Selector de idioma

Leer

* [Español](/es/acuerdo/20510)
* [Valencià](/va/acuerdo/20298)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





PREMIS XIII CERTAMEN DE PROJECTES EDUCATIUS D'ENGINYERIA QUÍMICA[Butlletí Oficial Universitat d'Alacant](/ca/Publicacion)
=========================================================================================================================

Secretaria General

Butlletí Oficial Universitat d'Alacant





PREMIS XIII CERTAMEN DE PROJECTES EDUCATIUS D'ENGINYERIA QUÍMICA

Data d'aprovació
:   21/12/2021

Data de publicació
:   11/01/2022

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/20784)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/20872)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/20013)
  + [Compartir acuerdo en 

    X](https://twitter.com/intent/tweet?via=UA_Universidad&text=PREMIS XIII CERTAMEN DE PROJECTES EDUCATIUS D'ENGINYERIA QUÍMICA&url=https://www.boua.ua.es/va/acuerdo/20354)

**Títol:** PREMIS XIII CERTAMEN DE PROJECTES EDUCATIUS D'ENGINYERIA QUÍMICA

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dimarts, 21 de desembre de 2021

PREMIS XIII CERTAMEN DE PROJECTES EDUCATIUS D'ENGINYERIA QUÍMICA

BASES DELS PREMIS

La convocatòria s'estructura en els apartats següents:

1. DEFINICIÓ I OBJECTIUS

Es convoca el XIII CERTAMEN DE PROJECTES EDUCATIUS D'ENGINYERIA QUÍMICA, organitzat pel Departament d'Enginyeria Química de la Universitat d'Alacant (UA) i adreçat a centres d'ensenyament secundari, per a la realització, per part del seu alumnat i professorat de 3r i 4t d'ESO, de projectes monogràfics relacionats amb algun dels temes següents:

- L'Enginyeria Química i el medi ambient

* Gestió i tractament d'aigües
* Gestió i tractament de residus sòlids (urbans/ industrials)
* Gestió i tractament d'emissions gasoses
* Reducció, ús i captura de gasos d'efecte hivernacle que afecten al canvi climàtic

- L'Enginyeria Química i la indústria cosmètica i alimentària

* Processos de separació en la indústria cosmètica i alimentària
* Operacions de transferència de matèria en la indústria cosmètica i alimentària (p.ex. destil·lació)
* Diferents tipus de barreges en la indústria cosmètica i alimentària

- L'Enginyeria Química i el món dels plàstics

* Caracterització, processament i aplicacions de materials plàstics
* Reciclat de residus plàstics
* Bioplàstics i plàstics biodegradables

- L'Enginyeria Química i l'energia

* Biocombustibles
* Aprofitament energètic de diferents tipus de residus
* Energies renovables

Els treballs hauran d'estar centrats en els temes proposats i posar l'accent en els aspectes relacionats amb l'Enginyeria Química. Es valorarà especialment la realització d'activitats pràctiques i/o de maquetes relacionades amb el tema desenvolupat.

La informació del certamen apareixerà actualitzada a la web del certamen dins de: <http://diq.ua.es/va>

OBJECTIUS

-Promoure i desenvolupar l'interès de l'alumnat de 3r i 4t d'ESO per les matèries científiques en general i per l'Enginyeria Química en particular.

-Fomentar el coneixement de la implicació de l'Enginyeria Química en els diferents camps d'activitat de les societats modernes, així com el paper d'aquesta disciplina de cara al desenvolupament de tecnologies netes i renovables, a la conservació del medi ambient i a la seua contribució fonamental als objectius de desenvolupament sostenible (ODS) del planeta.

-Estrènyer les relacions entre els centres d'ensenyament secundari i la Universitat d'Alacant i reconèixer la importància de la presència, el contacte i la col·laboració de la Universitat amb els centres d'ensenyament secundari per a donar suport a les tasques formatives del professorat d'aquests centres i fomentar-les.

-Col·laborar en el desenvolupament d'habilitats transversals de comunicació oral i escrita, sentit crític i capacitat per a treballar en equip de l'alumnat d'ESO, que els servisquen d'eines de suport per a abordar amb major confiança els estudis de batxillerat i, posteriorment, universitaris.

2. BENEFICIARIS

Centres d'ensenyament secundari.

3. COMITÈ CIENTÍFIC

El comitè científic del certamen, que actuarà de jurat en la concessió dels premis, estarà format pels següents integrants:

President: Ignacio Aracil Sáez

Secretària: Mª José Fernández Torres

Vocals: Adoración Carratalá Giménez, Daniel Domene López, Alicia Font Escamilla, Juan Carlos García Quesada, Amparo Gómez Siurana, Mª Francisca Gómez-Rico Núñez de Arenas, Julia Moltó Berenguer, Nuria Ortuño García, Mª Dolores Saquete Ferrándiz.

4. PARTICIPACIÓ I EVALUACIÓ

Cada projecte serà desenvolupat per un grup de treball que estarà integrat per 1 professor/a de l'àrea de Ciències/ Tecnologia i un nombre màxim de 10 alumnes del seu centre.

Cada professor/a podrà participar amb més d'un grup d'alumnes.

Cada grup desenvoluparà un projecte relacionat amb algun dels temes proposats.

Els projectes no han de tractar temes de manera general, y hauran de recalcar els aspectes relacionats amb l'Enginyeria Química.

Hi haurà un comitè científic format per professors i investigadors del Departament d'Enginyeria Química de la Universitat d'Alacant que vetlarà perquè tots els projectes educatius s'adeqüen a les línies temàtiques proposades.

Es valorarà que en els projectes es presente algun tipus de material complementari en el que es mostre de manera esquemàtica el procés estudiat (maquetes, vídeos, etc.) o en què es presenten els resultats de les activitats pràctiques realitzades.

En concloure el projecte, cada grup haurà de presentar-ne una memòria final, dins del termini establit, en la qual s'exposaran, al menys, els objectius, la metodologia, els resultats obtinguts en el projecte i les conclusions del mateix. La memòria tindrà com a màxim 15 pàgines (sense comptar la portada). També es presentarà qualsevol altre material complementari elaborat. Això serà el que s'avalue per a dur a terme la selecció dels 5 treballs finalistes.

Els projectes es desenvoluparan al llarg del curs 2021-22 i les memòries finals s'hauran de presentar abans d'una data que s'especificarà degudament en la convocatòria del certamen, i que proporcionarà un període de temps suficient perquè les memòries puguen ser avaluades pels membres del comitè del certamen.

Una vegada conclòs el termini per a la presentació de les memòries, el comitè del certamen seleccionarà els 5 treballs finalistes. Per a això tindrà en compte els següents criteris de valoració, amb la mateixa importància per a cadascun d'ells: presentació, interès, redacció, adequació del nivell científic, continguts, originalitat, estructura, extensió, orientació cap a l'Enginyeria Química, plantejament i resolució del tema, i material complementari.

Una vegada aplicat el barem, el comitè classificarà els treballs de major a menor puntuació i passaran a la final els projectes que aconseguisquen les 5 millors puntuacions.

En cas que algun premi quedara desert després de la valoració del comitè o per falta de participació, el seu import econòmic serà repartit equitativament entre els altres premis no deserts del concurs.

Cada memòria dels projectes educatius presentada pels diferents grups participants serà sotmesa a una avaluació independent per part de diversos membres del comitè. La puntuació final de cada treball s'obtindrà amb la mitjana de la puntuació atorgada pels avaluadors.

En juny de 2022 tindrà lloc a la UA una "Jornada de divulgació de l'Enginyeria Química", en què tots els grups participants exposaran els aspectes més destacats del seu projecte mitjançant pòsters de caràcter científic. A més, els 5 grups finalistes faran una exposició oral, d'uns 10 minuts de durada, amb el suport dels mitjans audiovisuals i maquetes que necessiten.

En la "Jornada de divulgació de l'Enginyeria Química" esmentada, el comitè, després d'una nova votació, seleccionarà els 3 projectes guanyadors del certamen entre els 5 finalistes, en funció de les memòries presentades, els materials complementaris i les exposicions orals realitzades, i tindrà lloc un acte de lliurament de premis, en què es repartiran:

* Diplomes de participació a tots els grups
* Diplomes acreditatius als 5 grups finalistes
* Premis als 3 treballs guanyadors
* Premis als 2 treballs finalistes no guanyadors
* Premis als 3 millors pòsters

Cada grup de treball haurà d'elaborar per a la Jornada de divulgació un pòster científic on es resumisca de forma esquemàtica tot el treball desenvolupat. El pòster haurà de contenir obligatòriament el títol del treball, els components del grup i el tutor o tutora juntament amb el centre a què pertanyen. Mesures: 0.7 m ample x 1 m alt. Grandària de lletra per al títol: 40-70. Grandària de lletra per a la resta del text: 30-50. La impressió podrà fer-se en la universitat, enviant un arxiu amb el pòster a l'organització del certamen. Els pòsters de tots els projectes participants estaran exposats el dia de la Jornada de divulgació i el comitè votarà eixe dia per a seleccionar-ne els tres millors. Es valorarà la capacitat per a transmetre la informació d'una manera atractiva i rigorosa.

5. PREMIS

Els projectes s'avaluaran segons el que estableixen les bases del certamen, i els treballs finalistes s'exposaran oralment en la "Jornada de divulgació de l'Enginyeria Química", que tindrà lloc en la Universitat d'Alacant com a activitat de clausura del certamen. En aquest acte se seleccionaran els treballs guanyadors amb el detall següent:

* 3 premis de 600 euros als treballs guanyadors
* 2 premis de 300 euros als treballs finalistes no guanyadors
* 3 premis de 200 euros als millors pòsters

6. LLOC DE CELEBRACIÓ I DATES IMPORTANTS

La Jornada de cloenda del certamen se celebrarà a la Universitat d'Alacant, i les dates importants del mateix són les següents:

* 18-02-2022: Data límit d'inscripció
* 04-05-2022: Data límit d'enviament de treballs
* 13-05-2022: Data de comunicació de treballs finalistes
* 09-06-2022: Data límit d'enviament de pòsters
* 16-06-2022: XIII Jornada de divulgació de l'Enginyeria Química a la UA

7. TERMINI DE SOL·LICITUD

La convocatòria es publicarà en el BOUA amb caràcter informatiu, prèviament a la publicació del seu extracte en el DOGV.

El termini d'inscripció s'inicia el dia 19 de gener de 2022 i finalitza el 18 de febrer de 2022.

8. INSCRIPCIÓ

Per a formalitzar la inscripció s'ha d'enviar a [mhjat@zh.ac](mailto:gtywl@rv.ph) un document Word, pdf o similar amb les dades que apareixen a continuació:

Nom del grup (opcional):

Nom i cognoms de professor/a tutor/a:

Nom del centre:

Curs:

Noms i cognoms de l'alumnat participant:

Àrea temàtica:

Títol del projecte (provisional):

Resum del projecte (màxim 1 pàgina):

Autorització material multimèdia: si no s'indica el contrari, s'entén que l'alumnat, pares, mares i professorat donen el seu consentiment per a publicar material multimèdia de l'esdeveniment.

9. MARC LEGAL I PRESSUPOSTARI

La dotació màxima econòmica per a aquesta convocatòria és de 3000 € i es troba consignada en el Capítol 4 del Departament d'Enginyeria Química de la Universitat d'Alacant, clau orgànica 31.36.2Y.05.41. El pagament d'aquesta dotació està supeditat a la disponibilitat de liquiditat de la UA i s'abonarà als centres participants mitjançant transferència bancària. S'aplicaran les retencions de rendes que, si escau, establisca la legislació vigent.

Els premis assignats s'ajustaran al que es disposa en la Llei 38/2003 General de Subvencions, de 17 de novembre, a les regulacions, requisits i termes establits per les normes de funcionament intern de la UA i al que aquesta convocatòria estableix.

10. ACCEPTACIÓ DE LES NORMES

La participació en els Premis implica l'acceptació d'aquestes normes.

11. NOTIFICACIONS

Atès el principi de transparència arreplegat en la Llei 40/2015, d'1 d'octubre, de Règim Jurídic del Sector Públic, i al que es disposa en l'article 45.1 de la Llei 39/2015, d'1 d'octubre, del Procediment Administratiu Comú de les Administracions Públiques, les publicacions detallades en aquestes bases i les seues dades d'aplicació es realitzaran en l'adreça web <http://diq.ua.es/va>, substituint la notificació a les persones interessades i produint els mateixos efectes.

12. PROTECCIÓ DE DADES

De conformitat amb el que disposa la legislació vigent en matèria de protecció de dades, li comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la seua sol·licitud de participació en ella.

En el marc dels tractaments esmentats, les seues dades no podran ser cedits, excepte obligació legal.

L'informem que pot exercir els seus drets en relació amb el tractament de les seues dades personals d'accés, rectificació i supressió, entre altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seua seu electrònica <https://seuelectronica.ua.es/va/index.html>

La informació addicional i detallada sobre Protecció de dades, els seus drets i la Política de Privacitat de la Universitat d'Alacant, pot consultar-la en el següent enllaç: <https://seuelectronica.ua.es/va/privadesa.html>

13. RECURSOS

Contra la convocatòria, les seues bases i quants actes administratius es deriven d'aquesta, que esgoten la via administrativa, pot interposar-se recurs contenciós-administratiu davant el jutjat del contenciós-administratiu d'Alacant que resulte competent, en el termini de dos mesos comptats a partir de l'endemà de publicar-se, de conformitat amb el que s'estableix en l'article 114 de la Llei 39/2015, d'1 d'octubre, del Procediment Administratiu Comú de les Administracions Públiques, l'article 6.4 de la llei Orgànica 6/2001, de 21 de desembre, d'Universitats i l'article 46 de la Llei 29/1998, de 13 de juliol, Reguladora de la Jurisdicció Contenciós-Administrativa, i potestativament podran interposar recurs de reposició en el termini d'un mes comptat a partir de l'endemà al de la publicació de la present, davant la rectora, de conformitat amb el que es disposa en els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

Davant les actuacions definitives del jurat podrà interposar-se el recurs d'alçada previst en l'article 121 de la Llei 39/2015, en el termini d'un mes comptat des de l'endemà al de les seues publicacions o notificacions. El recurs podrà interposar-se davant l'òrgan que va dictar l'acte que s'impugna o davant la rectora com a òrgan competent per a resoldre-ho. D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directa o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims. L'oposició a aquests actes de tràmit podrà al·legar-se per les persones interessades per a la seua consideració en la resolució que pose fi al procediment.

Alacant, 21 de desembre de 2021

La rectora,

P.D. de signatura, la vicerectora d'Estudiants i Ocupabilitat

(Resolució de 22 de desembre de 2020)

Rosario Isabel Ferrer Cascales





[Carretera Sant Vicent del Raspeig s/n  
03803 Sant Vicent del Raspeig - Alacant  
 Tel. 40 178 1098 - Fax 35 107 9004](https://www.google.es/maps/@76.230378,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12803&trk=tyah&trkInfo=tarId%2R0186136743121%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)